b'\n_START_ARTICLE_\nGrb Ob\xc4\x8dine Kungota\n_START_PARAGRAPH_\nGrb Ob\xc4\x8dine Kungota je predstavljen na \xc5\xa1\xc4\x8ditu iz srednjegotskega obdobja, ki se po diagonali od desne spodaj do leve zgoraj deli na dve polji. Vi\xc5\xa1ina grba je za 25% ve\xc4\x8dja od \xc5\xa1irine grba, \xc5\xa1\xc4\x8dit pa je obrobljen z dvema \xc4\x8drnima \xc4\x8drtama, med katerima je beli rob, ki predstavlja pribli\xc5\xbeno 5% \xc5\xa1irine \xc5\xa1\xc4\x8dita. Desno polje je bele barve, polje levo spodaj pa zelene barve s \xc4\x8drno \xc5\xa1rafuro navpi\xc4\x8dnic. Ta del grba predstavlja vinograd na pobo\xc4\x8dju. Osrednji motiv grba je stiliziran grozd rumene barve na \xc4\x8drni veji, ki izhaja iz levega spodnjega polja. Grozd zavzema 1/3 \xc5\xa1\xc4\x8dita po \xc5\xa1irini in vi\xc5\xa1ini, njegovo geometri\xc4\x8dno sredi\xc5\xa1\xc4\x8de pa se ujema s sredi\xc5\xa1\xc4\x8dem grbu v\xc4\x8drtanega kvadrata, ki se naslanja na zgornjo stranico.'